Tambur saka walulangé Prabu Wrehatrata kang kapasang ing dhuwur gapura, saben-saben muni dhéwé tanpa tinabuh yèn ana parangmuka nyedhaki Giribajra. Swara iku sejatiné panangisé Prabu Wrehatrata kang njaluk ditulungi supaya ana sing males ukum marang anaké sing degsiya iku. Nanging ora tau ana mungsuh sing wani nyedhaki Giribajra merga didhepani Patih Kundaranangga apadéné Prabu Hamsa lan Dimbaka. Sasuwéné iku malah Giribajra sing klakon ngelar jajahan nelukaké pirang-pirang nagara.